62020TO0731(01)_INF
Vispārējās tiesas (ceturtā palāta) 2021. gada 3. novembra rīkojums –
ExxonMobil Production Deutschland/Komisija
(lieta T‑731/20)
Atcelšanas prasība – Vide – Direktīva 2003/87/EK – Siltumnīcas efektu izraisošas gāzes – Emisijas kvotu piešķiršana – Lūgums pārskaitīt emisijas kvotas Vācijai – Lūgums, kas iesniegts saistībā ar valsts pagaidu noregulējuma tiesvedību, lai nodrošinātu prejudiciālā nolēmuma tiesvedības lietā C‑126/20 lietderīgu iedarbību – Komisijas lēmums par atteikumu – Locus standi – Tieša skāruma neesamība – Nepieņemamība
1.
Prasība sakarā ar bezdarbību – Bezdarbība – Jēdziens – Atturēšanās rīkoties – Tiesību akts, kas nesniedz apmierinājumu – Izslēgšana
(LESD 265. pants)
(skat. 23., 28., 29. punktu)
2.
Atcelšanas prasība – Pārsūdzami tiesību akti – Tiesību akti, kas pieņemti tiesisko seku radīšanai – Komisijas nostājas formulēšana par valsts iestādes lūgumu – Iekļaušana
(LESD 263. pants)
(skat. 30. punktu)
3.
Atcelšanas prasība – Fiziskas vai juridiskas personas – Tiesību akti, kas šīs personas skar tieši un individuāli – Tiešs skārums – Kritēriji – Valsts iestādei adresēts Komisijas lēmums, ar kuru tai ir atteikts pārskaitīt papildu siltumnīcas efektu izraisošo gāzu emisijas kvotas līdz galīgai valsts tiesvedības pabeigšanai – Prasība, ko prasītājs cēlis valsts tiesā – Lēmums, kas tieši neietekmē minētā prasītāja tiesisko stāvokli – Valsts iestāde, kurai nav uzticēta šī lēmuma īstenošana tā pieņemšanas brīdī – Tieša skāruma neesamība – Nepieņemamība
(LESD 263. panta 4. daļa)
(skat. 33., 34., 38., 40. – 55. punktu)
4.
Atcelšanas prasība – Fiziskas vai juridiskas personas – Tiesību akti, kas šīs personas skar tieši un individuāli – Kumulatīva rakstura nosacījumi – Prasības nepieņemamība viena no šiem nosacījumiem neizpildes gadījumā
(LESD 263. panta 4. daļa)
(skat. 35. punktu)
Priekšmets
Prasība, kas ir pamatota ar LESD 263. pantu un ar ko tiek lūgts atcelt Komisijas 2020. gada 8. decembra vēstuli, ar kuru šī iestāde noraidīja Deutsche Emissionshandelsstelle (Vācijas Emisijas kvotu tirdzniecības iestāde) lūgumu pārskaitīt, kā aizsardzības pasākumu, uz Vācijas Federatīvās Republikas valsts turējuma kontu vai, pakārtoti, uz prasītājas operatora turējuma kontu un vēlākais līdz 2020. gada 31. decembrim siltumnīcas efektu izraisošo gāzu emisijas kvotu skaitu, kas atbilst papildus kvotu skaitam, ko prasītāja Verwaltungsgericht Berlin (Berlīnes Administratīvā tiesa, Vācija) lūdza piešķirt bez maksas saistībā ar trešo siltumnīcas efektu izraisošo gāzu emisijas kvotu tirdzniecības laikposmu.
Rezolutīvā daļa
1)
Prasību noraidīt kā nepieņemamu.
2)
ExxonMobil Production Deutschland GmbH atlīdzina tiesāšanās izdevumus, tostarp tos, kas ir saistīti ar pagaidu noregulējuma tiesvedību.